«Real» hujumchisi Krishtianu Ronaldu Yevro-2016 turniriga tayyorgarlik doirasida Portugaliya terma jamoasi safida mashg‘ulotlarni boshladi. Yevropa chempionlar ligasi final bahsidan keyin 31 yoshli futbolchiga bir hafta dam olish imkoniyatiga berilgandi. 5 iyun kuni u terma jamoa futbolchilarining umumiy mashg‘ulotida ishtirok etdi. Yevro-2016 turnirining guruh bosqichida Portugaliya terma jamoasi Islandiya, Avstriya va Vengriya jamoalariga qarshi bahs olib boradi.